***Предложение за изменения и допълнения на Наредба за условията и реда за записване, отписване и преместване на деца в общинските детски градини на територията на община Дряново***

***Мотиви за предложение за изменения и допълнения на Наредба за условията и реда за записване, отписване и преместване на деца в общинските детски градини на територията на община Дряново***

Предложението за приемане на изменения и допълнения на Наредба за условията и реда за записване, отписване и преместване на деца в общинските детски градини на територията на община Дряново е продиктувано от изменението на Закона за предучилищното и училищното образование (ДВ, бр.82 от 18.09.2020 г.), а именно: въвеждане на задължително предучилищно образование за децата на 4-годишна възраст (чл.8, ал.1 от ЗПУО, променен с §1 от Закона за изменение и допълнение на ЗПУО).

Спазвайки разпоредбите на Закона, Общински съвет-Дряново прие Решение № 347, по протокол № 38 от 28.06.2021 г., с което дава съгласие за въвеждане на задължително предучилищно образование за децата на 4-годишна възраст в детската градина на територията на община Дряново от учебната 2021/2022 година.

Правилното и законосъобразно изпълнение на решението изисква прецизиране на нормативната уредба с местно значение.

**1. Причини, които налагат приемането:**

* Необходимостта от промяна в Наредба за условията и реда за записване, отписване и преместване на деца в общинските детски градини на територията на община Дряново се налага във връзка с прието от Общински съвет - Дряново Решение № 347, протокол № 38 от 28.06.2021 г., с което дава съгласие за въвеждане на задължително предучилищно образование за децата на 4-годишна възраст в детската градина на територията на община Дряново учебната 2021/2022 година.

**2. Цели, които се поставят:**

* Осигуряване възможност за включване на повече деца в системата на предучилищното образование.
* Осъществяване на образователен и възпитателен процес, който изгражда навици, умения и правилен модел на поведение и общуване и по този начин осъществяване на превенция и коригиране на поведенчески отклонения и на социални явления, като преждевременно отпадане от училище и неграмотност.
* Полагане на системни грижи за езиковото, емоционалното, социалното израстване на децата.
* Осигуряване на ежедневно отглеждане, топла и здравословна храна, контролирани хигиенни условия.
* Прецизиране на нормативната уредба с местно значение.

**3. Очаквани резултати:**

* Резултатите, които се очакват от прилагането на предлаганите промени в Наредбата се свеждат до постигане на целите, наложили приемането на същите - прецизиране на нормативната уредба с местно значение.

**4. Финансови и други средства, необходими за прилагането на новата уредба:**

* Приемането наизменения и допълнения наНаредбата и прилагането на новите разпоредби няма да е свързано с изразходване на допълнителни финансови средства от бюджета на общината, както и с допълнителни човешки ресурси.

**5. Анализ на съответствие с правото на ЕС:**

* Наредба за условията и реда за записване, отписване и преместване на деца в общинските детски градини на територията на община Дряново е подзаконов нормативен акт от местно значение. Проектът с предлаганите изменения и допълнения наНаредбата е изготвен в съответствие с Европейското законодателство – Европейската харта за местно самоуправление.